Tiril Eckhoff

Tiril Kampenhaug Eckhoff (født 21. mai 1990) er en norsk skiskytter som representerer Fossum Idrettsforening i Bærum. Hun debuterte i verdenscupen i 2010/11-sesongen i Oslo i mars 2011. Hun har vunnet verdenscupen sammenlagt én gang – i 2020/21 – og har ti VM-gull, hvorav tre individuelle. Fra OL har hun to gull, to sølv og fire bronse.


== Karriere ==
Eckhoff debuterte i verdenscupen i 2010/11-sesongen i Oslo i mars 2011. 
I vinter-OL 2014 i Sotsji gikk Eckhoff andre etappe på Norges lag som ble olympisk mester på mix-stafett. De andre på det norske laget var Tora Berger, Ole Einar Bjørndalen og Emil Hegle Svendsen. Hun tok bronse på fellesstarten og stafetten i Sotsji. 
Den 6. desember 2014 vant hun sin første verdenscupseier, da hun vant sprinten i Östersund.Den 5. mars 2016 ble Eckhoff verdensmester på sprinten i VM i Holmenkollen. Hun gikk også på det norske laget som tok gull i stafett. De andre på laget var Synnøve Solemdal, Fanny Horn Birkeland og Marte Olsbu.
I vinter-OL 2018 i Pyeongchang gikk Eckhoff inn til bronse på fellesstarten.
I VM i skiskyting 2019 i Östersund gikk Eckhoff på det norske laget som tok gull på blandet stafett, sammen med Marte Olsbu Røiseland, Tarjei Bø og Vetle Sjåstad Christiansen. Eckhoff gikk også på det norske laget som tok gull på 4 × 6 km stafett. 
I VM i skiskyting 2020 i Antholz var hun med på det norske laget som tok gull på blandet stafett. Marte Olsbu Røiseland, Tarjei Bø og Johannes Thingnes Bø var de andre på det norske laget. Eckhoff gikk også på det norske laget som tok gull på 4 × 6 km stafett. Hun ble nummer to i verdenscupen i skiskyting 2019/20, like bak vinneren Dorothea Wierer.
I VM i skiskyting 2021 i Pokljuka gikk hun tredje etappe på det norske laget som tok gull på 4 × 7,5 km miksstafett. Sturla Holm Lægreid, Johannes Thingnes Bø og Marte Olsbu Røiseland gikk de øvrige etappene. Eckhoff tok også gull på 7,5 km sprint og 10 km jaktstart og på stafetten der hun gikk andre etappe. Ingrid Landmark Tandrevold, Ida Lien og Marte Olsbu Røiseland gikk de øvrige etappene.
Hun vant verdenscupen sammenlagt sesongen 2020/21.I vinter-OL 2022 i Beijing gikk hun andre etappe på Norges lag som tok gull i blandet stafett. De øvrige på laget var Marte Olsbu Røiseland, Tarjei Bø og Johannes Thingnes Bø. Hun tok bronse på jaktstarten, i tillegg til sølv på fellesstart, og har dermed tatt åtte OL-medaljer.
Hun tok sin 29. verdenscupseier da hun vant jaktstart i Holmenkollen 19. mars 2022. Hun gikk dermed forbi Tora Berger og ble mestvinnende norske kvinne i verdenscupen i skiskyting. Samme dag ble hun tildelt Holmenkollmedaljen, av Kong Harald. Hun endte på ellevteplass totalt i Verdenscupen i skiskyting 2021/22, og hennes beste cup ble sprintcupen der hun endte på sjuendeplass.
Sommeren og høsten 2022 slet Eckhoff med kroppen etter en hard sesong og koronavirus, og hun måtte derfor nedprioritere trening og prioritere hvile. Hun stod over NM i rulleskiskyting 2022 og Blinkfestivalen 2022. Hun stod også over landslagssamlingene i denne perioden. I november sendte Norges skiskytterforbund ut en pressemelding som informerte om at hun må stå over sesongstarten 2022/23, og må ta pause fra treninger eller konkurranser en periode.


== Verdenscupen ==
Renn: Deltatt i antall renn/totalt antall renn. Poeng: Antall verdenscup-poeng. Plass: Plassering i cup.


== Verdenscupseire ==


== Mesterskap ==


=== Olympiske leker ===


=== Verdensmesterskap ===
Tallet på stafettene markerer hvilken etappe Eckhoff gikk.


== Privat ==
Hun er tidligere elev ved NTG Lillehammer og har for tiden permisjon fra NTNU, hvor hun er student ved sivilingeniør-/masterprogrammet «Produktutvikling og produksjon.»Hun er søster til skiskyttertrener Stian Eckhoff og skiskytter Kaja Eckhoff.


== Se også ==
Gullklubben
Liste over norske mestvinnende vinterolympiere


== Referanser ==


== Eksterne lenker ==
(de) Tiril Eckhoff – Munzinger Sportsarchiv 
(en) Tiril Eckhoff – Olympics.com 
(en) Tiril Eckhoff – Olympic.org 
(en) Tiril Eckhoff – Olympedia 
(en) Tiril Eckhoff – Sports-Reference (OL-resultater – arkivert) 
(en) Tiril Eckhoff – FIS (langrenn) 
(en) Tiril Eckhoff – IBU 
(en) Tiril Eckhoff – biathlon.com.ua 
(en) Tiril Eckhoff – TheSports.org 
(en) Tiril Eckhoff – kategori av bilder, video eller lyd på Commons 
(en) Tiril Eckhoff på Internet Movie Database 
Tiril Eckhoff på Twitter 
Tiril Eckhoff på Facebook 
Tiril Eckhoff på Instagram